**Likumprojekta „Grozījumi Izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: piešķirt tiesības augstskolām veikt Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi, izsniegt izziņu par to, kādam Latvijā izsniedzamam izglītības dokumentam vai Latvijā piešķiramam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds, veikt ierakstus Ārvalstīs izsniegto izglītības dokumentu reģistrā. Risinājums: augstskolām, kurās iesniedzis iesniegumu studiju uzsākšanai vai turpināšanai Latvijā, būs tiesības kā Akadēmiskās informācijas centram veikt iesniegto dokumentu ekspertīzi. Spēkā stāšanās ir vienlaikus ar grozījumiem Augstskolu likuma 85.pantā, kas paredz, ka arī augstskolai ir tiesības veikt ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi un izsniegt izziņu, ja šo dokumentu īpašnieks ir augstskolā iesniedzis pieteikumu par studiju uzsākšanu vai turpināšanu Latvijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi likumprojektu „Grozījumi Izglītības likumā” (turpmāk – likumprojekts), lai sasniegtu Valdības rīcībā plānā Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 125.4. pasākuma 2. darbības rezultātu[[1]](#footnote-1). - Izstrādāti priekšnoteikumi un kritēriji augstskolu lomas paplašināšanai potenciālo studentu no ārvalstīm iepriekšējās izglītības atzīšanā un Akadēmiskās informācijas centra kapacitātes celšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācijā Izglītības likuma 11.1  un 11.2 pants paredz, ka ārvalstīs izsniegto izglītības dokumentu (to kopiju), kā arī ārvalstīs iegūtos akadēmiskos grādus apliecinošu dokumentu (to kopiju) ekspertīzi (turpmāk – ekspertīze) par maksu veic Akadēmiskās informācijas centrs (turpmāk – AIC) atbilstoši Ministru kabineta noteiktajam cenrādim. AIC ekspertīzes rezultātā nosaka iesniegto dokumentu atbilstību kādam Latvijā izsniedzamam izglītības dokumentam vai Latvijā piešķiramam akadēmiskajam grādam, izsniedzot par to izziņu (turpmāk – izziņa) un veicot ierakstu par dokumentiem Ārvalstīs izsniegto izglītības dokumentu reģistrā.[[2]](#footnote-2)Minēto dokumentu ekspertīzi Latvijā pašlaik veic tikai AIC un šādas ekspertīzes veic un izziņas izsniedz ne tikai tad, kad persona, kura iepriekšējo izglītību ieguvusi ārvalstīs, sāk vai turpina studijas, bet arī gadījumos, kad a)ārvalsts personas pieņemšanai darbā profesijās, kurās profesionālā darbība vai tai nepieciešamā izglītība nav reglamentēta likumos, kā arī citos normatīvajos aktos, b) ārvalsts personas profesionālās darbības veikšanai profesijās, kurās profesionālā darbība vai tai nepieciešamā izglītība ir reglamentēta likumos, kā arī citos normatīvajos aktos, c) ārvalsts personas izglītības turpināšanai pamatizglītības vai vidējās izglītības pakāpē.Ievērojot minēto AIC kompetenču loku un lielo pieprasījumu pēc ārvalstīs izdotu izglītības dokumentu ekspertīzes un izziņām, kā arī nepieciešamību augstskolu lomas paplašināšanai potenciālo studentu no ārvalstīm iepriekšējās izglītības atzīšanā, kas vienlaikus arī atslogotu AIC un paātrinātu ekspertīzes procesu, likumprojekta mērķis un būtība ir piešķirt tiesības arī augstskolām veikt ekspertīzi un izsniegt izziņu un veikt ierakstu par dokumentiem Ārvalstīs izsniegto izglītības dokumentu reģistrā, ja dokumentu īpašnieks ir augstskolā iesniedzis pieteikumu par studiju uzsākšanu vai turpināšanu Latvijā. Nenoliedzami, šo iespēju varēs izmantot arī tie Latvijas pilsoņi, kas likumprojektā noteiktos izglītību apliecinošus dokumentus ieguvuši ārvalstīs atbilstoši šiem un Augstskolas likumā veiktajiem grozījumiem; tiesa, atsevišķos dokumentos vai interneta vietnēs var būt saglabājusies redakcija, kur minēti tikai ārzemnieki. Te jāņem vērā, ka jau tagad Izglītības likuma 11.1  un 11.2 pants paredz ārvalstīs izdotu izglītības dokumentu atzīšanu Latvijā, uzsākot vai turpinot studijas Latvijā.Ja augstskola vēlēsies likumprojektā minētās tiesības izmantot, tad tām būs vispirms jāizpilda Ministru kabineta noteiktās prasības, lai kvalificētos ekspertīzes veikšanai un iegūtu tiesības veikt ekspertīzi un izsniegt izziņu Minētais deleģējums ir ietverts likumprojektā “Grozījumi Augstskolu likumā”[[3]](#footnote-3), paredzot grozījumus Augstskolu likuma 85.pantā, ka arī Ministru kabineta noteiktām prasībām atbilstoša augstskolai ir tiesības Ministru kabineta noteiktajā kārtībā veikt, sākot ar 2016.gada 1.janvāri Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi, izsniegt izziņu par to, kādam Latvijā izsniedzamam izglītības dokumentam vai Latvijā piešķiramam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds.Ievērojot, ka tiek paplašināts subjektu loks, kuriem būs tiesības veikt izglītības dokumentu un iegūto akadēmisko grādu apliecinošu dokumentu ekspertīzi, likumprojekta 1. grozījuma pants paredz papildināt Izglītības likuma 11.1 pantu ar 1.1 daļu, ka augstskola, kura atbilstoši Augstskolu likuma noteikumiem ir ieguvusi tiesības veikt ekspertīzi Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī, sākot ar 2016.gada 1.janvāri izsniegtajam izglītības dokumentam un iegūta akadēmiskā grāda apliecinošam dokumentam, ja šo dokumentu īpašnieks ir iesniedzis iesniegumu studiju uzsākšanai vai turpināšanai attiecīgajai augstskolā, saskaņā ar Eiropas reģiona konvenciju par to kvalifikāciju atzīšanu, kas saistītas ar augstāko izglītību (13.05.1999 pieņemta ar likumu[[4]](#footnote-4), spēkā ar 26.05.1999.) (turpmāk - Lisabonas konvencija). Attiecīgi šāda pakalpojuma izmaksas nosaka Ministru kabinets.Saskaņā ar likuma “Par Eiropas reģiona konvenciju par to kvalifikāciju atzīšanu, kas saistītas ar augstāko izglītību” 3.pantu  un ievērojot Lisabonas konvencijas[II sadaļas](https://likumi.lv/ta/id/24653#n2) [1.](https://likumi.lv/ta/id/24653#p1)un [2.](https://likumi.lv/ta/id/24653#p2) noteikto, kompetentā iestāde kvalifikāciju atzīšanas jautājumos Latvijā ir Akadēmiskās informācijas centrs.Savukārt, ievērojot Lisabonas konvencijas II sadaļas “Pārvaldes institūciju kompetence” 1.panta 2.punktu, kas nosaka, ka, ja pieņemt lēmumus atzīšanas jautājumos ir pilnvarotas atsevišķas augstākās izglītības iestādes vai citas iestādes un katra Puse saskaņā ar tās konstitucionālo uzbūvi nodod šīs Lisabonas konvencijas tekstu šīm iestādēm un veic visus iespējamos pasākumus, lai panāktu tās noteikumu labvēlīgu ievērošanu un piemērošanu.Termiņš 2016.gada 1.janvāris augstskolām, kuras atbilstoši Augstskolu likuma noteikumiem ir ieguvušas tiesības veikt ekspertīzi Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī ir noteikts, kā pamatu ņemot Boloņas procesa dalībvalstu (tostarp arī Latvija) izglītības ministru 2015.gada 15.maijā Erevānas konferences laikā parakstīto komunikē[[5]](#footnote-5), kuras ietvaros apstiprināja Kvalitātes nodrošināšanas standartus un vadlīnijas Eiropas augstākās izglītības telpā (*Standards and Guidelines for Quality Assurance in the European Higher Education Area (ESG*))[[6]](#footnote-6).Likumprojekta “Grozījumi Augstskolu likumā” (VSS-771) paredz, ka Ministru kabineta noteiktām prasībām atbilstošajai augstskolai *ir tiesības* veikt dokumentu ekspertīzi un izsniegt izziņu, ja dokumentu īpašnieks ir iesniedzis šādai augstskolai iesniegumu studiju uzsākšanai vai studiju turpināšanai Latvijā. Taču, ja šī augstskola *nav izmantojusi* savas tiesības un neveic dokumentu ekspertīzi, tad to izpilda AIC. Ja augstskola vēlas izmantot savas tiesības ekspertīzes veikšanai un ir kvalificējusies atbilstoši MK prasībām, tai vairs nav tiesību atteikties no šāda uzdevuma izpildes, bet gan tas ir jāveic imperatīvi, vairs papildus nenoslogojot AIC. Likumprojekts paredz izteikt Izglītības likuma 11.¹ panta ceturtās daļas 1.punktu jaunā redakcijā, precizējot, ekspertīze veicama ne tikai studiju turpināšanai, bet arī studiju uzsākšanai Latvijā.Likumprojekts paredz papildināt Izglītības likuma 11.¹ pantu ar sesto, septīto, astoto, devīto un desmito daļu atrunājot:1. ka AIC atbilstoši Lisabonas konvencijai veic Latvijas nacionālā informācijas centra funkcijas un ir kompetentā iestāde kvalifikāciju atzīšanas jautājumos Latvijā, kā arī pārstāv Latviju Akadēmiskās mobilitātes un atzīšanas nacionālā informācijas centra Eiropas tīklā *(European Network of Information Centres in the European Region (ENIC))* un Eiropas Savienības diplomatzīšanas tīklā *(National Academic Recognition Information Centres in the European Union (NARIC))*. Akadēmiskās informācijas centrs izstrādā augstākās izglītības kvalifikācijas atzīšanas vadlīnijas atbilstoši Lisabonas konvencijai;
2. augstskola, kura ir kvalificējusies veikt dokumentu ekspertīzi, slēdz ar AIC kā Latvijas nacionālo informācijas centruvienošanos par sadarbību izglītības dokumentu un akadēmisko grādu apliecinošu dokumentu atzīšanā, lai nodrošinātu Lisabonas konvencijas pasākumu ievērošanu un piemērošanu;
3. ka AIC neveic ekspertīzi, ja atbilstoši Augstskolu likuma noteikumiem Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī, sākot ar 2016.gada 1.janvāri izsniegtā izglītības dokumenta un ārvalstī iegūtā akadēmiska grāda apliecinoša dokumenta ekspertīzi Ministru kabineta noteiktajā kārtībā veic Ministru kabineta noteiktām prasībām atbilstoša augstskola, kurā šo dokumentu īpašnieks ir iesniedzis iesniegumu studiju uzsākšanai vai turpināšanai Latvijā un izsniedz šā panta trešajā daļā minēto izziņu;
4. kādi dokumenti ir iesniedzami augstskolai ekspertīzes veikšanai;
5. dokumenta īpašnieks, iesniedzot iesniegumu studiju uzsākšanai vai turpināšanai Latvijā divās vai vairākās augstskolās, šajā iesniegumā norāda institūciju, kura veiks ekspertīzi un izsniegs izziņu. Paskaidrojot minēto, MK 10.10.2006. noteikumu Nr.846 “Noteikumi par prasībām, kritērijiem un kārtību uzņemšanai studiju programmās” 6.1 punkts paredz, ka reģistrējoties studijām, persona iesniegumam pievieno šajā punktā minēto informāciju un dokumentāciju, tostarp arī augstskolu uzņemšanas noteikumos noteikto dokumentāciju. Papildus minētajam, šo noteikumu 13.1.apakšpunkts nosaka, ka augstskolas uzņemšanas noteikumos ietver norādi par uzņemšanai studiju programmā nepieciešamo iepriekš iegūto izglītību. Līdz ar to augstskola savos uzņemšanas noteikumos atrunā kārtību. kā persona iesniegumā norāda institūciju, kura veiks dokumentu ekspertīzi un izsniegs izziņu, norādot, ka personai ir tiesības izvēlēties institūciju gadījumā, ja personas nodoms ir iesniegt iesniegumu studijām vairāk ka vienā augstskolā. Taču gadījumā, ja neviena no augstskolām nav ieguvusi tiesības veikt ekspertīzi, to veic AIC;

Likumprojekts paredz papildināt Izglītības likuma 11.² pantu ar 1.1 daļu, ar ko paredz, ka, ja augstskola ir veikusi ekspertīzi un izsniegusi izziņu, tā ieraksta ziņas Ārvalstīs izsniegto izglītības dokumentu reģistrā par katru ekspertīzē izskatīto Eiropas Savienības valstī, Eiropas Ekonomikas zonas valstī, Šveices Konfederācijā un Ministru kabineta noteiktā ārvalstī izsniegto izglītības dokumentu un ārvalstī iegūto akadēmisko grādu apliecinošu dokumentu;Likumprojekts paredz papildināt Izglītības likuma 11.² panta ceturto daļu, ka ne tikai AIC, bet arī augstskola, kura ekspertīzi, konstatē, ka, ja ārvalstī izsniegtais izglītības dokuments vai iegūtais akadēmiskais grāds neatbilst neviena Latvijā izsniedzama izglītības dokumenta vai Latvijā piešķirama akadēmiskā grāda prasībām, tad Ārvalstīs izsniegto izglītības dokumentu reģistrā papildus esošajām ziņām iekļauj ziņas par to, kādi papildu nosacījumi izpildāmi, lai ārvalstī izsniegto izglītības dokumentu vai ārvalstī iegūto akadēmisko grādu varētu pielīdzināt kādam no Latvijā izsniedzamajiem izglītības dokumentiem vai Latvijā piešķiramajiem akadēmiskajiem grādiem;Likumprojekts paredz papildināt Izglītības likuma pārejas noteikumus ar 93. punktu, nosakot, ka likumprojektā ietvertie Izglītības likuma grozījumi stājas spēkā vienlaikus ar grozījumiem Augstskolu likuma 85.pantā, jo abi šie likumi ir savstarpēji saistīti diploma atzīšanas jautājumā.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Akadēmiskās informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | AIC, augstskolas (kurai būs MK noteiktā kārtībā piešķirta kompetence izglītības dokumentu ekspertīzē) un tajā nodarbinātie, potenciālie studenti , kuriem, sākot ar 2016.gada 1.janvāri izglītības dokuments un ārvalstī iegūta akadēmiskā grāda apliecinošs dokuments izsniegti Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību:1. uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem - neitrāla;
2. uz Nacionālā attīstības plāna rādītājiem mikrolīmenī vai makrolīmenī - *īpaši uzsver* nepieciešamību NAP2027 īstenošanas periodā sekmēt straujāku un ilgtspējīgu Latvijas tautsaimniecības struktūras transformāciju, palielināt mērķtiecīgus publiskā un privātā sektora ieguldījumus zinātnē un izglītībā, jo sevišķi augstākajā izglītībā un mūžizglītībā, kā arī pētniecībā un attīstībā, lai ilgtermiņā virzītos uz P&A veikto ieguldījumu apjomu - vismaz trīs procenti no IKP, tādējādi tuvinoties inovāciju izstrādes ziņā sekmīgāko Baltijas jūras reģiona valstu līmenim;
3. uz konkurenci – neitrāla, jo nerada konkurenci likumprojekta regulējuma ietvaros;
4. uz vidi – nerada ietekmi;
5. uz veselību - nerada ietekmi;
6. uz nevalstiskajām organizācijām - nerada ietekmi likumprojekta regulējuma ietvaros;

Pieaugs noteiktu augstskolu administratīvais slogs ekspertīzes tiesību īstenošanai, taču tā būs augstskolu izvēle veikt ekspertīzi pašām vai turpināt līdzšinējo kārtību, ka ekspertīzi veic AIC.Likumprojektā ietvertajam tiesiskā regulējuma ietekmes uz administratīvajām izmaksām novērtējumu var veikt tikai pati augstskola, ja pieņems lēmumu veikt dokumentu ekspertīzi. Valsts nevar augstskolas vietā aprēķināt šo novērtējumu, jo katrai augstskolai tas būs atšķirīgs, izejot no administratīvajām izmaksām; finanšu līdzekļu apjoma, kas nepieciešams, lai nodrošinātu pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir); laika patēriņš, kas nepieciešams, lai veiktu ekspertīzi un sagatavotu izziņu; subjektu skaita, kuriem jāveic izglītības dokumentu ekspertīze.Administratīvais slogs pamazām mazināsies AIC.Kopumā var uzskatīt, ka izglītības dokumentu un akadēmisko grādu atzīšanas procedūra tiek vienkāršota, tādējādi ilgtermiņā gan augstskolas, gan potenciālie ārvalstu studenti no Eiropas Savienības, Eiropas Ekonomikas zonas valstīm un Šveices Konfederācijas un Ministru kabineta noteiktajām valstīm būs ieguvēji. Tāpat, ja ārvalstnieks, saņemot augstskolas izdotu izziņu, nolemj neiestāties attiecīgajā augstskolā, izdotā izziņa būs ievadīta Ārvalstīs izsniegto izglītības dokumentu reģistrā. Atbilstoši pretendenta iesniegumam un normatīvajiem aktiem par datu aizsardzību izziņa būs derīga, un nebūs jāveic atkārtota izglītības dokumenta vai akadēmiskā grāda ekspertīze, ja ārvalstnieks lems iesniegt studiju pieteikumu citā Latvijas augstskolā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Ir sagatavots likumprojekts “Grozījumi Augstskolu likumā”, lai grozītu tā 85.pantu, kas ir savstarpēji saistīts ar likumprojektu.
2. No likumprojekta “Grozījumi Augstskolu likumā” izriet uzdevums sagatavot Ministru kabineta noteikumus par 1) kārtību, kādā augstskolās veicama ekspertīze un izsniedzama izziņa par izglītības dokumentiem un akadēmiskiem grādiem, kas izdoti, sākot ar 2016.gada 1.janvāri Eiropas Savienības, Eiropas Ekonomikas zonas valstī un Šveices Konfederācijā un citās noteiktajās ārvalstīs; 2) prasības augstskolām, kurām varēs deleģēt tiesības veikt šo ekspertīzi un izsniegt izziņu; 3) citu ārvalstu sarakstu, kurās izdoti, sākot ar 2016.gada 1.janvāri izglītības dokumenti un akadēmiskie grādi varēs tikt atzīti noteiktajās augstskolās.
3. Veikt grozījumus MK 25.06.2019. noteikumos Nr. 276 “Valsts izglītības informācijas sistēmas noteikumi”, nosakot augstskolai tādus pašus ka AIC veicot ierakstu Ārvalstu izglītība dokumentu reģistrā.
4. Veikt grozījumus MK 10.10.2006. noteikumos Nr.846 “Noteikumi par prasībām, kritērijiem un kārtību uzņemšanai studiju programmās”, paredzot, ka, ja persona izglītības dokumentu vai grādu ir ieguvusi Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī, sākot ar 2016.gada 1.janvāri, tā iesniegumam pievieno Akadēmiskās informācijas centra vai attiecīgas augstskolas izziņu par to, kādam Latvijā piešķirtam izglītības dokumentam vai grādam atbilst ārvalstīs iegūtais izglītības dokuments vai grāds.
5. Veikt grozījumus vai izdot no jauna Ministru kabineta noteikumus Nr.778 “Nodibinājuma "Akadēmiskās informācijas centrs" maksas pakalpojumu cenrādis”, ņemot vērā, ka ārvalstīs iegūtā akadēmiskā grāda vai izglītības dokumenta ekspertīzi veic augstskola.
 |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts ministrijas mājas lapā tika publicēts š.g. 24.augustā:<https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/4240-grozijumi-izglitibas-likuma>Tika saņemts atbalsts šim likumprojektam tikai no Augstākās izglītības eksporta apvienības.Likumprojektu tālākai sabiedriskai apspriešanai ir publicēts Valsts kancelejas mājas lapā:<https://www.mk.gov.lv/content/ministru-kabineta-diskusiju-dokumenti> |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas, AIC, ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs pārvaldes funkcijas un institucionālo struktūru. Likumprojekta izpilde neprasa jaunu institūciju izveidi, esošu institūciju likvidāciju vai reorganizāciju, neietekmēs cilvēkresursus.  |
| 3. | Cita informācija | Nav.  |

Izglītības un zinātnes ministre I. Šuplinska

Depkovska, 67047772

anita.depovska@izm.gov.lv

v\_sk = 2409

1. <https://m.likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai> [↑](#footnote-ref-1)
2. Ministru kabineta 25.06.2019. noteikumi Nr. 276 “V[alsts izglītības informācijas sistēmas noteikumi](https://likumi.lv/ta/id/307796-valsts-izglitibas-informacijas-sistemas-noteikumi)”
 [↑](#footnote-ref-2)
3. Likumprojektu plāno izskatīt un virzīt vienkopus ar likumprojektu “Grozījumi Augstskolu likumā” (VSS-771), jo diplomatzīšanas jautājums ir skatāms minēto Izglītības likuma un Augstskolu likuma ietvaros. [↑](#footnote-ref-3)
4. Likums “Par Eiropas reģiona konvenciju par to kvalifikāciju atzīšanu, kas saistītas ar augstāko izglītību” [↑](#footnote-ref-4)
5. <http://www.ehea.info/media.ehea.info/file/2015_Yerevan/70/7/YerevanCommuniqueFinal_613707.pdf> [↑](#footnote-ref-5)
6. <http://www.ehea.info/media.ehea.info/file/2015_Yerevan/72/7/European_Standards_and_Guidelines_for_Quality_Assurance_in_the_EHEA_2015_MC_613727.pdf> [↑](#footnote-ref-6)